Book of Wei 23

魏書二十三　　和常楊杜趙裴傳第二十三 Wei Book 23: Biographies of He, Chang, Yang, Du, Zhao, and Pei

和洽 He Qia
和洽字陽士，汝南西平人也. 舉孝廉，大將軍辟，皆不就. 袁紹在冀州，遣使迎汝南士大夫. 洽獨以「冀州土平民強，英桀所利，四戰之地. 本初乘資，雖能強大，然雄豪方起，全未可必也. 荊州劉表無他遠志，愛人樂士，土地險阻，山夷民弱，易依倚也」. 遂與親舊俱南從表，表以上客待之. 洽曰：「所以不從本初，辟爭地也. 昏世之主，不可黷近，久而阽危，臣松之案漢書文紀曰「阽於死亡」，食貨志曰「阽危若是」，注曰. 「阽音鹽，如屋簷，近邊欲墮之意也. 」一曰「臨危曰阽」. 必有讒慝間其中者. 」遂南度武陵.

太祖定荊州，辟為丞相掾屬. 時毛玠、崔琰並以忠清幹事，其選用先尚儉節. 洽言曰：「天下大器，在位與人，不可以一節（儉）也. 儉素過中，自以處身則可，以此節格物，所失或多. 今朝廷之議，吏有著新衣、乘好車者，謂之不清；長吏過營，形容不飾，衣裘敝壞者，謂之廉潔. 至令士大夫故汙辱其衣，藏其輿服；朝府大吏，或自挈壺餐以入官寺. 夫立教觀俗，貴處中庸，為可繼也. 今崇一概難堪之行以檢殊塗，勉而為之，必有疲瘁. 古之大教，務在通人情而已. 凡激詭之行，則容隱偽矣. 」孫盛曰：昔先王禦世，觀民設教，雖質文因時，損益代用，至於車服禮秩，貴賤等差，其歸一揆. 魏承漢亂，風俗侈泰，誠宜仰思古制，訓以約簡，使奢不陵肆，儉足中禮，進無蜉蝣之刺，退免采莫之譏；如此則治道隆而頌聲作矣. 夫矯枉過正則巧偽滋生，以克訓下則民志險隘，非聖王所以陶化民物，閑邪存誠之道. 和洽之言，於是允矣.

魏國既建，為侍中，後有白毛玠謗毀太祖，太祖見近臣，怒甚. 洽陳玠素行有本，求案實其事. 罷朝，太祖令曰：「今言事者白玠不但謗吾也. 乃複為崔琰觖望. 此損君臣恩義，妄為死友怨歎，殆不可忍也. 昔蕭、曹與高祖並起微賤，致功立勳. 高祖每在屈笮，二相恭順，臣道益彰，所以祚及後世也. 和侍中比求實之，所以不聽，欲重參之耳. 」洽對曰：「如言事者言，玠罪過深重，非天地所覆載. 臣非敢曲理玠以枉大倫也，以玠出群吏之中，特見拔擢，顯在首職，歷年荷寵，剛直忠公，為眾所憚，不宜有此. 然人情難保，要宜考覈，兩驗其實. 今聖恩垂含垢之仁，不忍致之於理，更使曲直之分不明，疑自近始. 」太祖曰：「所以不考，欲兩全玠及言事者耳. 」洽對曰：「玠信有謗上之言，當肆之巿朝；若玠無此，言事者加誣大臣以誤主聽；二者不加檢覈，臣竊不安. 」太祖曰：「方有軍事，安可受人言便考之邪？狐射姑刺陽處父於朝，此為君之誡也. 」

太祖克張魯，洽陳便宜以時拔軍徙民，可省置守之費. 太祖未納，其後竟徙民棄漢中. 出為郎中令. 文帝踐阼，為光祿勳，封安城亭侯. 明帝即位，進封西陵鄉侯，邑二百戶.

太和中，散騎常侍高堂隆奏：「時風不至，而有休廢之氣，必有司不勤職事以失天常也. 」詔書謙虛引咎，博諮異同. 洽以為「民稀耕少，浮食者多. 國以民為本，民以穀為命. 故費一時之農，則失育命之本. 是以先王務蠲煩費，以專耕農. 自春夏以來，民窮於役，農業有廢，百姓囂然，時風不至，未必不由此也. 消複之術，莫大於節儉. 太祖建立洪業，奉師徒之費，供軍賞之用，吏士豐於資食，倉府衍於穀帛，由不飾無用之宮，絕浮華之費，方今之要，固在息省勞煩之役，損除他餘之務，以為軍戎之儲. 三邊守禦，宜在備豫. 料賊虛實，蓄士養眾，算廟勝之策，明攻取之謀，詳詢眾庶以求厥中. 若謀不素定，輕弱小敵，軍人數舉，舉而無庸，所謂'悅武無震'，古人之誡也. 」

轉為太常，清貧守約，至賣田宅以自給. 明帝聞之，加賜穀帛. 薨，諡曰簡侯. 子（禽）嗣. （禽）音離. （禽）弟（適），才爽開濟，官至廷尉、吏部尚書. 晉諸公贊曰：和嶠字長輿，（適）之子也. 少知名，以雅重稱. 常慕其舅夏侯玄之為人，厚自封植，嶷然不群. 於黃門郎遷中書令，轉尚書. 湣懷太子初立，以嶠為少保，加散騎常侍. 家產豐富，擬於王公，而性至儉吝. 嶠同母弟郁，素無名，嶠輕侮之，以此為損. 卒於官，贈光祿大夫. 郁以公強當世，致位尚書令.

洽同 Chang Lin
洽同郡許混者，許劭子也. 清醇有鑒識，明帝時為尚書. 劭字子將. 汝南先賢傳曰：召陵謝子微，高才遠識，見劭年十八時，乃歎息曰：「此則希世出眾之偉人也. 」劭始發明樊子昭於鬻幘之肆，出虞永賢於牧豎，召李淑才鄉閭之間，擢郭子瑜鞍馬之吏，援楊孝祖，舉和陽士，茲六賢者，皆當世之令懿也. 其餘中流之士，或舉之於淹滯，或顯之乎童齒，莫不賴劭顧歎之榮. 凡所拔育，顯成令德者，不可殫記. 其探擿偽行，抑損虛名，則周之單襄，無以尚也. 劭宗人許栩，沉沒榮利，致位司徒. 舉宗莫不匍匐栩門，承風而驅，官以賄成，惟劭不過其門. 廣陵（徐孟本）〔徐孟玉〕來臨汝南，聞劭高名，請為功曹. 饕餮放流，絜士盈朝. 袁紹公族好名，為濮陽長，棄官來還，有副車從騎，將入郡界，紹乃歎曰：「吾之輿服，豈可使許子將見之乎？」遂單車而歸. 辟公府掾，拜鄢陵令，方正徵，皆不就. 避亂江南，所曆之國，必翔而後集. 終於豫章，時年四十六. 有子曰混，顯名魏世.

常林字伯槐，河內溫人也. 年七歲，有父党造門，問林：「伯先在否？汝何不拜！」林曰：「雖當下客，臨子字父，何拜之有？」於是鹹共嘉之. 魏略曰：林少單貧. 雖貧，自非手力，不取之於人. 性好學，漢末為諸生，帶經耕鉏. 其妻常自餽餉之，林雖在田野，其相敬如賓. 太守王匡起兵討董卓，遣諸生於屬縣微伺吏民罪負，便收之，考責錢谷贖罪，稽遲則夷滅宗族，以崇威嚴. 林叔父撾客，為諸生所白，匡怒收治. 舉宗惶怖，不知所責多少，懼系者不救. 林往見匡同縣胡母彪曰：「王府君以文武高才，臨吾鄙郡. 鄙郡表裏山河，土廣民殷，又多賢能，惟所擇用. 今主上幼沖，賊臣虎據，華夏震栗，雄才奮用之秋也. 若欲誅天下之賊，扶王室之微，智者望風，應之若響，克亂在和，何征不捷. 苟無恩德，任失其人，覆亡將至，何暇匡翼朝廷，崇立功名乎？君其藏之！」因說叔父見拘之意. 彪即書責匡，匡原林叔父. 林乃避地上黨，耕種山阿. 當時旱蝗，林獨豐收，盡呼比鄰，升鬥分之. ，依故河間太守陳延壁. 陳、馮二姓，舊族冠冕. 張楊利其婦女，貪其資貨. 林率其宗族，為之策謀. 見圍六十餘日，卒全堡壁.

並州刺史高幹表為騎都尉，林辭不受. 後刺史梁習薦州界名士林及楊俊、王淩、王象、荀緯，太祖皆以為縣長. 林宰南和，治化有成，超遷博陵太守、幽州刺史，所在有績. 文帝為五官將，林為功曹. 太祖西征，田銀、蘇伯反，幽、冀扇動. 文帝欲親自討之，林曰：「昔忝博陵，又在幽州，賊之形勢，可料度也. 北方吏民，樂安厭亂，服化已久，守善者多. 銀、伯犬羊相聚，智小謀大，不能為害. 方今大軍在遠，外有強敵，將軍為天下之鎮也，輕動遠舉，雖克不武. 」文帝從之，遣將往伐，應時克滅.

出為平原太守、魏郡東部都尉，入為丞相東曹屬. 魏國既建，拜尚書. 文帝踐阼，遷少府，封樂陽亭侯，魏略曰：林性既清白，當官又嚴. 少府寺與鴻臚對門，時崔林為鴻臚. 崔性闊達，不與林同，數數聞林撾吏聲，不以為可. 林夜撾吏，不勝痛，叫呼敖敖徹曙. 明日，崔出門，與林車相遇，乃啁林曰：「聞卿為廷尉，爾邪？」林不覺答曰：「不也. 」崔曰：「卿不為廷尉，昨夜何故考囚乎？」林大慚，然不能自止. 轉大司農. 明帝即位，進封高陽鄉侯，徙光祿勳太常. 晉宣王以林鄉邑耆德，每為之拜. 或謂林曰：「司馬公貴重，君宜止之. 」林曰：「司馬公自欲敦長幼之敘，為後生之法. 貴非吾之所畏，拜非吾之所制也. 」言者踧而退. 魏略曰：初，林少與司馬京兆善. 太傅每見林，輒欲跪. 林止之曰：「公尊貴矣，止也！」及司徒缺，太傅有意欲以林補之. 案魏略此語，與本傳反. 臣松之以為林之為人，不畏權貴者也. 論其然否，謂本傳為是. 時論以林節操清峻，欲致之公輔，而林遂稱疾篤. 拜光祿大夫. 年八十三，薨，追贈驃騎將軍，葬如公禮，諡曰貞侯. 子時嗣，為泰山太守，坐法誅. 時弟靜紹封. 案晉書，諸葛誕反，大將軍東征，時坐稱疾，為司馬文王所法. 魏略以林及吉茂、沐並、時苗四人為清介傳. 吉茂字叔暢，馮翊池陽人也，世為著姓. 好書，不恥惡衣惡食，而恥一物之不知. 建安初，關中始平，茂與扶風蘇則共入武功南山，隱處精思數歲. 州舉茂才，除臨汾令，居官清靜，吏民不忍欺. 轉為武德侯庶子. 二十二年，坐其宗人吉本等起事被收. 先是科禁內學及兵書，而茂皆有，匿不送官. 及其被收，不知當坐本等，顧謂其左右曰：「我坐書也. 」會鍾相國證茂、本服第已絕，故得不坐. 後以茂為武陵太守，不之官. 轉酂相，以國省，拜議郎. 景初中病亡. 自茂修行，從少至長，冬則被裘，夏則裋褐，行則步涉，食則茨藿，臣役妻子，室如懸磬. 其或饋遺，一不肯受. 雖不以此高人，亦心疾不義而貴且富者. 先時國家始制九品，各使諸郡選置中正，差敘自公卿以下，至於郎吏，功德材行所任. 茂同郡護羌校尉王琰，前數為郡守，不名為清白. 而琰子嘉仕曆諸縣，亦複為通人. 嘉時還為散騎郎，馮翊郡移嘉為中正. 嘉敘茂雖在上第，而狀甚下，雲：「德優能少. 」茂慍曰：「痛乎，我效汝父子冠幘劫人邪！」初，茂同產兄黃，以十二年中從公府掾為長陵令. 是時科禁長吏擅去官，而黃聞司徒趙溫薨，自以為故吏，違科奔喪，為司隸鍾繇所收，遂伏法. 茂時為白衣，始有清名於三輔，以為兄坐追義而死，怨怒不 肯哭. 至歲終，繇舉茂. 議者以為茂必不就，及舉既到而茂就之，故時人或以茂為畏繇，或以茂為髦士也. 沐並字德信，河間人也. 少孤苦，袁紹父子時，始為名吏. 有志介，嘗過姊，姊為殺雞炊黍而不留也. 然為人公果，不畏強禦，丞相召署軍謀掾. 黃初中，為成皋令. 校事劉肇出過縣，遣人呼縣吏，求索穀. 是時蝗旱，官無有見. 未辦之間，肇人從入並之閤下，呴呼罵吏. 並怒，因鵕履提刀而出，多從吏卒，欲收肇. 肇覺知驅走，具以狀聞. 有詔：「肇為牧司爪牙吏，而並欲收縛，無所忌憚，自恃清名邪？」遂收欲殺之. （肇）髡決減死，刑竟複吏，由是放散十餘年. 至正始中，為三府長史. 時吳使硃然、諸葛瑾攻圍樊城，遣船兵於峴山東斫材，牂牁人兵作食，有先熟者呼後熟者，言：「共食來. 」後熟者答言：「不也. 」呼者曰：「汝欲作沐德信邪？」其名流布，播於異域如此. 雖自華夏，不知者以為前世人也. 為長史八年，晚出為濟陰太守，召還，拜議郎. 年六十餘，自慮身無常，豫作終制，戒其子以儉葬，曰：「告雲、儀等：夫禮者，生民之始教，而百世之中庸也. 故力行者則為君子，不務者終為小人，然非聖人莫能履其從容也. 是以富貴者有驕奢之過，而貧賤者譏於固陋，於是養生送死，苟竊非禮. 由斯觀之，陽虎璵璠，甚於暴骨，桓魋石槨，不如速朽. 此言儒學撥亂反正、鳴鼓矯俗之大義也，未是夫窮理盡性、陶冶變化之實論也. 若能原始要終，以天地為一區，萬物為芻狗，該覽玄通，求形景之宗，同禍福之素，一死生之命，吾有慕於道矣. 夫道之為物，惟恍惟忽，壽為欺魄，夭為鳧沒，身淪有無，與神消息，含悅陰陽，甘夢太極. 奚以棺槨為牢，衣裳為纏？屍系地下，長幽桎梏，豈不哀哉！昔莊周闊達，無所適莫；又楊王孫裸體，貴不久容耳. 至夫末世，緣生怨死之徒，乃有含珠鱗柙，玉床象衽，殺人以狥；壙穴之內，錮以紵絮，藉以蜃炭，千載僵燥，讬類神仙. 於是大教陵遲，競於厚葬，謂莊子為放蕩，以王孫為戮屍，豈複識古有衣薪之鬼，而野有狐狸之胔乎哉？吾以材質滓濁，汙於清流. 昔忝國恩，曆試宰守，所在無效，代匠傷指，狼跋首尾，無以雪恥. 如不可求，從吾所好. 今年過耳順，奄忽無常，苟得獲沒，即以吾身襲於王孫矣. 上冀以贖巿朝之逋罪，下以親道化之靈祖. 顧爾幼昏，未知臧否，若將逐俗，抑廢吾志，私稱從令，未必為孝；而犯魏顆聽治之賢，爾為棄父之命，誰或矜之！使死而有知，吾將屍視. 」至嘉平中，病甚. 臨困，又敕豫掘埳. 戒氣絕，令二人舉屍即埳，絕哭泣之聲，止婦女之 送，禁弔祭之賓，無設摶治粟米之奠. 又戒後亡者不得入藏，不得封樹. 妻子皆遵之. 時苗字德胄，钜鹿人也. 少清白，為人疾惡. 建安中，入丞相府. 出為壽春令，令行風靡. 揚州治在其縣，時蔣濟為治中. 苗以初至往謁濟，濟素嗜酒，適會其醉，不能見苗. 苗恚恨還，刻木為人，署曰「酒徒蔣濟」，置之牆下，旦夕射之. 州郡雖知其所為不恪，然以其履行過人，無若之何. 又其始之官，乘薄[B125]音飯. 車，黃牸牛，布被囊. 居官歲餘，牛生一犢. 及其去，留其犢，謂主簿曰：「令來時本無此犢，犢是淮南所生有也. 」群吏曰：「六畜不識父，自當隨母. 」苗不聽，時人皆以為激，然由此名聞天下. 還為太官令，領其郡中正，定九品，於敘人才不能寬，然紀人之短，雖在久遠，銜之不置. 如所忿蔣濟者，仕進至太尉，濟不以苗前毀己為嫌，苗亦不以濟貴更屈意. 為令數歲，不肅而治. 遷典農中郎將. 年七十餘，以正始中病亡也.

楊俊 Yang Jun
楊俊字季才，河內獲嘉人也. 受學陳留邊讓，讓器異之. 俊以兵亂方起，而河內處四達之衢，必為戰場，乃扶持老弱詣京、密山間，同行者百餘家. 俊振濟貧乏，通共有無. 宗族知故為人所略作奴僕者凡六家，俊皆傾財贖之. 司馬宣王年十六七，與俊相遇，俊曰：「此非常之人也. 」又司馬朗早有聲名，其族兄芝，眾未之知，惟俊言曰：「芝雖夙望不及朗，實理但有優耳. 」俊轉避地並州. 本郡王象，少孤特，為人僕隸，年十七八，見使牧羊而私讀書，因被箠楚. 俊嘉其才質，即贖象著家，聘娶立屋，然後與別.

太祖除俊曲梁長，入為丞相掾屬，舉茂才，安陵令，遷南陽太守. 宣德教，立學校，吏民稱之. 徙為征南軍師. 魏國既建，遷中尉. 太祖征漢中，魏諷反於鄴. 俊自劾詣行在所. 俊以身方罪免，箋辭太子. 太子不悅，曰：「楊中尉便去，何太高遠邪！」遂被書左遷平原太守. 文帝踐阼，複在南陽. 時王象為散騎常侍，薦俊曰：「伏見南陽太守楊俊，秉純粹之茂質，履忠肅之弘量，體仁足以育物，篤實足以動眾，克長後進，惠訓不倦，外寬內直，仁而有斷. 自初彈冠，所曆垂化，再守南陽，恩德流著，殊鄰異黨，繈負而至. 今境守清靜，無所展其智能，宜還本朝，宣力輦轂，熙帝之載. 」

俊自少及長，以人倫自任. 同郡審固、陳留衛恂本皆出自兵伍，俊資拔獎致，鹹作佳士；後固曆位郡守，恂禦史、縣令，其明鑒行義多此類也. 初，臨菑侯與俊善，太祖適嗣未定，密訪群司. 俊雖並論文帝、臨菑才分所長，不適有所據當，然稱臨菑猶美，文帝常以恨之. 黃初三年，車駕至宛，以巿不豐樂，發怒收俊. 尚書僕射司馬宣王、常侍王象、荀緯請俊，叩頭流血，帝不許. 俊曰：「吾知罪矣. 」遂自殺. 眾冤痛之. 世語曰：俊二孫：覽字公質，汝陰太守；猗字公彥，尚書：晉東海王越舅也. 覽子沈，字宣弘，散騎常侍. 魏略曰：王象字羲伯. 既為俊所知拔，果有才志. 建安中，與同郡荀緯等俱為魏太子所禮待. 及王粲、陳琳、阮瑀、路粹等亡後，新出之中，惟象才最高. 魏有天下，拜象散騎侍郎，遷為常侍，封列侯. 受詔撰皇覽，使象領秘書監. 象從延康元年始撰集，數歲成，藏於秘府，合四十餘部，部有數十篇，通合八百餘萬字. 象既性器和厚，又文采溫雅，用是京師歸美，稱為儒宗. 車駕南巡，未到宛，有詔百官不得幹豫郡縣. 及車駕到，而宛令不解詔旨，閉巿門. 帝聞之，忿然曰：「吾是寇邪？」乃收宛令及太守楊俊. 詔問尚書：「漢明帝殺幾二千石？」時象見詔文，知俊必不免. 乃當帝前叩頭，流血竟面，請俊減死一等. 帝不答，欲釋入禁中. 象引帝衣，帝顧謂象曰：「我知楊俊與卿本末耳. 今聽卿，是無我也. 卿寧無俊邪？無我邪？」象以帝言切，乃縮手. 帝遂入，決俊法，然後乃出. 象自恨不能濟俊，遂發病死.

杜襲 Du Xi
杜襲字子緒，潁川定陵人也. 曾祖父安，祖父根，著名前世. 先賢行狀曰：安年十歲，名稱鄉黨. 至十三，入太學，號曰神童. 既名知人，清高絕俗. 洛陽令周紆數候安，安常逃避不見. 時貴戚慕安高行，多有與書者，輒不發，以慮後患，常鑿壁藏書. 後諸與書者果有大罪，推捕所與交通者，吏至門，安乃發壁出書，印封如故，當時皆嘉其慮遠. 三府並辟，公車特徵，拜宛令. 先是宛有報讎者，其令不忍致理，將與俱亡. 縣中豪強有告其處者，致捕得. 安深疾惡之，到官治戮，肆之於巿. 懼有司繩彈，遂自免. 後徵拜巴郡太守，率身正下，以禮化俗. 以病卒官，時服薄斂，素器不漆，子自將車. 州郡賢之，表章墳墓. 根舉孝廉，除郎中. 時和熹鄧後臨朝，外戚橫恣，安帝長大，猶未歸政. 根乃與同時郎上書直諫，鄧後怒，收根等伏誅. 誅者皆絹囊盛，於殿上撲地. 執法者以根德重事公，默語行事人，使不加力. 誅訖，車載城外，根以撲輕得蘇息，遂閉目不動搖. 經三日，乃密起逃竄，為宜城山中酒家客，積十五年，酒家知其賢，常厚敬待. 鄧後崩，安帝謂根久死. 以根等忠直，普下天下，錄見誅者子孫. 根乃自出，徵詣公車，拜符節令. 或問根：「往日遭難，天下同類知故不少，何至自苦歷年如此？」根答曰：「周旋人間，非絕跡之處. 邂逅髮露，禍及親知，故不為也. 」遷濟陰太守，以德讓為政，風移俗改. 年七十八以壽終，棺不加漆，斂以時服. 長吏下車，常先詣安、根墓致祠. 襲避亂荊州，劉表待以賓禮. 同郡繁欽數見奇於表，襲喻之曰：「吾所以與子俱來者，徒欲龍蟠幽藪，待時鳳翔. 豈謂劉牧當為撥亂之主，而規長者委身哉？子若見能不已，非吾徒也. 吾其與子絕矣！」欽慨然曰：「請敬受命. 」襲遂南適長沙.

建安初，太祖迎天子都許. 襲逃還鄉里，太祖以為西鄂長. 縣濱南境，寇賊縱橫. 時長吏皆斂民保城郭，不得農業. 野荒民困，倉庾空虛. 襲自知恩結於民，乃遣老弱各分散就田業，留丁強備守，吏民歡悅. 會荊州出步騎萬人來攻城，襲乃悉召縣吏民任拒守者五十餘人，與之要誓. 其親戚在外欲自營護者，恣聽遣出；皆叩頭原致死. 於是身執矢石，率與戮力. 吏民感恩，鹹為用命. 臨陳斬數百級，而襲眾死者三十餘人，其餘十八人盡被創，賊得入城. 襲帥傷痍吏民決圍得出，死喪略盡，而無反背者. 遂收散民，徙至摩陂營，吏民慕而從之如歸. 九州春秋曰：建安六年，劉表攻西鄂，西鄂長杜子緒帥縣男女嬰城而守. 時南陽功曹柏孝長亦在城中，聞兵攻聲，恐懼，入室閉戶，牽被覆頭. 相攻半日，稍敢出面. 其明，側立而聽. 二日，往出戶問消息. 至四五日，乃更負楯親鬥，語子緒曰：「勇可習也. 」

司隸鍾繇表拜議郎參軍事. 荀彧又薦襲，太祖以為丞相軍祭酒. 魏國既建，為侍中，與王粲、和洽並用. 粲強識博聞，故太祖游觀出入，多得驂乘，至其見敬不及洽、襲. 襲嘗獨見，至於夜半. 粲性躁競，起坐曰：「不知公對杜襲道何等也？」洽笑答曰：「天下事豈有盡邪？卿晝侍可矣，悒悒於此，欲兼之乎！」後襲領丞相長史，隨太祖到漢中討張魯. 太祖還，拜襲駙馬都尉，留督漢中軍事. 綏懷開導，百姓自樂出徙洛、鄴者，八萬餘口. 夏侯淵為劉備所沒，軍喪元帥，將士失色. 襲與張郃、郭淮糾攝諸軍事，權宜以郃為督，以一眾心，三軍遂定. 太祖東還，當選留府長史，鎮守長安，主者所選多不當，太祖令曰：「釋騏驥而不乘，焉皇皇而更索？」遂以襲為留府長史，駐關中.

時將軍許攸擁部曲，不附太祖而有慢言. 太祖大怒，先欲伐之. 群臣多諫：「可招懷攸，共討強敵. 」太祖橫刀於膝，作色不聽. 襲入欲諫，太祖逆謂之曰：「吾計以定，卿勿複言. 」襲曰：「若殿下計是邪，臣方助殿下成之；若殿下計非邪，雖成宜改之. 殿下逆臣，令勿言之，何待下之不闡乎？」太祖曰：「許攸慢吾，如何可置乎？」襲曰：「殿下謂許攸何如人邪？」太祖曰：「凡人也. 」襲曰：「夫惟賢知賢，惟聖知聖，凡人安能知非凡人邪？方今豺狼當路而狐狸是先，人將謂殿下避強攻弱，進不為勇，退不為仁. 臣聞千鈞之弩不為鼷鼠發機，萬石之鍾不以莛撞起音，今區區之許攸，何足以勞神武哉？」太祖曰：「善. 」遂厚撫攸，攸即歸服. 時夏侯尚暱於太子，情好至密. 襲謂尚非益友，不足殊待，以聞太祖. 文帝初甚不悅，後乃追思. 語在尚傳. 其柔而不犯，皆此類也.

文帝即王位，賜爵關內侯. 及踐阼，為督軍糧禦史，封武平亭侯，更為督軍糧執法，入為尚書. 明帝即位，進封平陽鄉侯. 諸葛亮出秦川，大將軍曹真督諸軍拒亮，徙襲為大將軍軍師，分邑百戶賜兄基爵關內侯. 真薨，司馬宣王代之，襲複為軍師，增邑三百，並前五百五十戶. 以疾徵還，拜太中大夫. 薨，追贈少府，諡曰定侯. 子會嗣.

趙儼 Zhao Yan
趙儼字伯然，潁川陽翟人也. 避亂荊州，與杜襲、繁欽通財同計，合為一家. 太祖始迎獻帝都許，儼謂欽曰：「曹鎮東應期命世，必能匡濟華夏，吾知歸矣. 」建安二年，年二十七，遂扶持老弱詣太祖，太祖以儼為朗陵長. 縣多豪猾，無所畏忌. 儼取其尤甚者，收縛案驗，皆得死罪. 儼既囚之，乃表府解放，自是威恩並著. 時袁紹舉兵南侵，遣使招誘豫州諸郡，諸郡多受其命. 惟陽安郡不動，而都尉李通急錄戶調. 儼見通曰：「方今天下未集，諸郡並叛，懷附者複收其綿絹，小人樂亂，能無遺恨！且遠近多虞，不可不詳也. 」通曰：「紹與大將軍相持甚急，左右郡縣背叛乃爾. 若綿絹不調送，觀聽者必謂我顧望，有所須待也. 」儼曰：「誠亦如君慮；然當權其輕重，小緩調，當為君釋此患. 」乃書與荀彧曰：「今陽安郡當送綿絹，道路艱阻，必致寇害. 百姓困窮，鄰城並叛，易用傾蕩，乃一方安危之機也. 且此郡人執守忠節，在險不貳. 微善必賞，則為義者勸. 善為國者，藏之於民. 以為國家宜垂慰撫，所斂綿絹，皆俾還之. 」彧報曰：「輒白曹公，公文下郡，綿絹悉以還民. 」上下歡喜，郡內遂安.

入為司空掾屬主簿. 魏略曰：太祖北拒袁紹，時遠近無不私遺箋記，通意於紹者. 儼與領陽安太守李通同治，通亦欲遣使. 儼為陳紹必敗意，通乃止. 及紹破走，太祖使人搜閱紹記室，惟不見通書疏，陰知儼必為之計，乃曰：「此必趙伯然也. 」臣松之案魏武紀：破紹後，得許下軍中人書，皆焚之. 若故使人搜閱，知其有無，則非所以安人情也. 疑此語為不然. 時于禁屯潁陰，樂進屯陽翟，張遼屯長社，諸將任氣，多共不協；使儼並參三軍，每事訓喻，遂相親睦. 太祖征荊州，以儼領章陵太守，徙都督護軍，護于禁、張遼、張郃、硃靈、李典、路招、馮楷七軍. 複為丞相主簿，遷扶風太守. 太祖徙出故韓遂、馬超等兵五千餘人，使平難將軍殷署等督領，以儼為關中護軍，盡統諸軍. 羌虜數來寇害，儼率署等追到新平，大破之. 屯田客呂並自稱將軍，聚党據陳倉，儼複率署等攻之，賊即破滅.

時被書差千二百兵往助漢中守，署督送之. 行者卒與室家別，皆有憂色. 署發後一日，儼慮其有變，乃自追至斜谷口，人人慰勞，又深戒署. 還宿雍州刺史張既舍. 署軍複前四十裏，兵果叛亂，未知署吉凶. 而儼自隨步騎百五十人，皆與叛者同部曲，或婚姻，得此問，各驚，被甲持兵，不復自安. 儼欲還，既等以為「今本營黨已擾亂，一身赴之無益，可須定問」. 儼曰：「雖疑本營與叛者同謀，要當聞行者變，乃發之. 又有欲善不能自定，宜及猶豫，促撫寧之. 且為之元帥，既不能安輯，身受禍難，命也. 」遂去. 行三十裏止，放馬息，盡呼所從人，喻以成敗，慰勵懇切. 皆慷慨曰：「死生當隨護軍，不敢有二. 」前到諸營，各召料簡諸奸結叛者八百餘人，散在原野，惟取其造謀魁率治之，餘一不問. 郡縣所收送，皆放遣，乃即相率還降. 儼密白：「宜遣將詣大營，請舊兵鎮守關中. 」太祖遣將軍劉柱將二千人，當須到乃發遣，而事露，諸營大駭，不可安喻. 儼謂諸將曰：「舊兵既少，東兵未到，是以諸營圖為邪謀. 若或成變，為難不測. 因其狐疑，當令早決. 」遂宣言當差留新兵之溫厚者千人鎮守關中，其餘悉遣東. 便見主者，內諸營兵名籍，案累重，立差別之. 留者意定，與儼同心. 其當去者亦不敢動，儼一日盡遣上道，因使所留千人，分佈羅落之. 東兵尋至，乃複脅喻，並徙千人，令相及共東，凡所全致二萬餘口. 孫盛曰：盛聞為國以禮，民非信不立. 周成不棄桐葉之言，晉文不違伐原之誓，故能隆刑措之道，建一匡之功. 儼既詐留千人，使效心力，始雖權也. 宜以信終. 兵威既集，而又逼徙. 信義喪矣，何以臨民？

關羽圍征南將軍曹仁於樊. 儼以議郎參仁軍事南行，（遷）平寇將軍徐晃俱前. 既到，羽圍仁遂堅，餘救兵未到. 晃所督不足解圍，而諸將呵責晃促救. 儼謂諸將曰：「今賊圍素固，水潦猶盛. 我徒卒單少，而仁隔絕不得同力，此舉適所以弊內外耳. 當今不若前軍偪圍，遣諜通仁，使知外救，以勵將士. 計北軍不過十日，尚足堅守. 然後表裏俱發，破賊必矣. 如有緩救之戮，余為諸軍當之. 」諸將皆喜，便作地道，箭飛書與仁，消息數通，北軍亦至，並勢大戰. 羽軍既退，舟船猶據沔水，襄陽隔絕不通，而孫權襲取羽輜重，羽聞之，即走南還. 仁會諸將議，鹹曰：「今因羽危懼，必可追禽也. 」儼曰：「權邀羽連兵之難，欲掩制其後，顧羽還救，恐我承其兩疲，故順辭求效，乘釁因變，以觀利鈍耳. 今羽已孤迸，更宜存之以為權害. 若深入追北，權則改虞於彼，將生患於我矣. 王必以此為深慮. 」仁乃解嚴. 太祖聞羽走，恐諸將追之，果疾敕仁，如儼所策.

文帝即王位，為侍中. 頃之，拜駙馬都尉，領河東太守，典農中郎將. 黃初三年，賜爵關內侯. 孫權寇邊，征東大將軍曹休統五州軍禦之，徵儼為軍師. 權眾退，軍還，封宜土亭侯，轉為度支中郎將，遷尚書. 從征吳，到廣陵，複留為征東軍師. 明帝即位，進封都鄉侯，邑六百戶，監荊州諸軍事，假節. 會疾，不行，複為尚書，出監豫州諸軍事，轉大司馬軍師，入為大司農. 齊王即位，以儼監雍、涼諸軍事，假節，轉征蜀將軍，又遷征西將軍，都督雍、涼. 正始四年，老疾求還，徵為驃騎將軍，魏略曰：舊故四征有官廚財籍，遷轉之際，無不因緣. 而儼叉手上車，發到霸上，忘持其常所服藥. 雍州聞之，乃追送雜藥材數箱，儼笑曰：「人言語殊不易，我偶問所服藥耳，何用是為邪？」遂不取. 遷司空. 薨，諡曰穆侯. 子亭嗣. 初，儼與同郡辛毗、陳群、杜襲並知名，號曰辛、陳、杜、趙雲.

裴潛 Pei Qian
裴潛字文行，河東聞喜人也. 魏略曰：潛世為著姓. 父茂，仕靈帝時，曆縣令、郡守、尚書. 建安初，以奉使率導關中諸將討李傕有功，封列侯. 潛少不脩細行，由此為父所不禮. 避亂荊州，劉表待以賓禮. 潛私謂所親王粲、司馬芝曰：「劉牧非霸王之才，乃欲西伯自處，其敗無日矣. 」遂南適長沙. 太祖定荊州，以潛參丞相軍事，出曆三縣令，入為倉曹屬. 太祖問潛曰：「卿前與劉備俱在荊州，卿以備才略何如？」潛曰：「使居中國，能亂人而不能為治也. 若乘間守險，足以為一方主. 」

時代郡大亂，以潛為代郡太守. 烏丸王及其大人，凡三人，各自稱單于，專制郡事. 前太守莫能治正，太祖欲授潛精兵以鎮討之. 潛辭曰：「代郡戶口殷眾，士馬控弦，動有萬數. 單于自知放橫日久，內不自安. 今多將兵往，必懼而拒境，少將則不見憚. 宜以計謀圖之，不可以兵威迫也. 」遂單車之郡. 單于驚喜. 潛撫之以靜. 單于以下脫帽稽顙，悉還前後所掠婦女、器械、財物. 潛案誅郡中大吏與單于為表裏者郝溫、郭端等十餘人，北邊大震，百姓歸心. 在代三年，還為丞相理曹掾，太祖褒稱治代之功，潛曰：「潛於百姓雖寬，於諸胡為峻. 今計者必以潛為理過嚴，而事加寬惠；彼素驕恣，過寬必弛，既弛又將攝之以法，此訟爭所由生也. 以勢料之，代必複叛. 」於是太祖深悔還潛之速. 後數十日，三單于反問至，乃遣鄢陵侯彰為驍騎將軍征之.

潛出為沛國相，遷兗州刺史. 太祖次摩陂，歎其軍陳齊整，特加賞賜. 文帝踐阼，入為散騎常侍. 出為魏郡、潁川典農中郎將，奏通貢舉，比之郡國，由是農官進仕路泰. 遷荊州刺史，賜爵關內侯. 明帝即位，入為尚書. 出為河南尹，轉太尉軍師、大司農，封清陽亭侯，邑二百戶. 入為尚書令，奏正分職，料簡名實，出事使斷官府者百五十餘條. 喪父去官，拜光祿大夫. 正始五年薨，追贈太常，諡曰貞侯. 魏略曰：時遠近皆雲當為公，會病亡. 始潛自感所生微賤，無舅氏，又為父所不禮，即折節仕進，雖多所更曆，清省恪然. 每之官，不將妻子. 妻子貧乏，織藜芘以自供. 又潛為兗州時，嘗作一胡床，及其去也，留以掛柱. 又以父在京師，出入薄[B125]車；群弟之田廬，常步行；家人小大或並日而食；其家教上下相奉，事有似於石奮. 其履檢校度，自魏興少能及者. 潛為人材博，有雅（要）容，然但如此而已，終無所推進，故世歸其絜而不宗其餘. 子秀嗣. 遺令儉葬，墓中惟置一坐，瓦器數枚，其餘一無所設. 秀，咸熙中為尚書僕射. 文章敘錄曰：秀字季彥. 弘通博濟，八歲能屬文，遂知名. 大將軍曹爽辟. 喪父服終，推財與兄弟. 年二十五，遷黃門侍郎. 爽誅，以故吏免. 遷衛國相，累遷散騎常侍、尚書僕射令、光祿大夫. 咸熙中，晉文王始建五等，命秀典為制度，封廣川侯. 晉室受禪，進左光祿大夫，改封钜鹿公，遷司空. 著易及樂論，又畫地域圖十八篇，傳行於世. 盟會圖及典治官制皆未成. 年四十八，泰始七年薨，諡元公，配食宗廟. 少子頠，字逸民，襲封. 荀綽冀州記曰：頠為人弘雅有遠識，博學稽古，履行高整，自少知名. 曆位太子中庶子、侍中尚書. 元康末，為尚書左僕射. 趙王倫以其望重，畏而惡之，知其不與賈氏同心，猶被枉害. 臣松之案陸機惠帝起居注稱「頠雅有遠量，當朝名士也」，又曰「民之望也」. 頠理具淵博，贍於論難，著崇有、貴無二論，以矯虛誕之弊，文辭精富，為世名論. 子嵩，字道文. 荀綽稱嵩有父祖風. 為中書郎，早卒. 頠從父弟邈，字景聲，有雋才，為太傅司馬越從事中郎，假節監中外營諸軍事. 潛少弟徽，字文季，冀州刺史. 有高才遠度，善言玄妙. 事見荀粲、傅嘏、王弼、管輅諸傳. 徽長子黎，字伯宗，一名演，遊擊將軍. 次康，字仲豫，太子左衛率. 次楷，字叔則，侍中中書令、光祿大夫、開府. 次綽，字季舒，黃門侍郎，早卒，追贈長水校尉. 康、楷、綽皆為名士，而楷才望最重. 晉諸公贊曰：康有弘量，綽以明達為稱，楷少與琅邪王戎俱為掾發名，鍾會致之大將軍司馬 文王曰：「裴楷清通，王戎簡要. 」文王即辟為掾，進曆顯位. 謝鯤為樂廣傳，稱楷雋朗有識具，當時獨步. 黎子苞，秦州刺史. 康子純，黃門侍郎. 次盾，徐州刺史. 次郃，有器望. 晉元帝為安東將軍，郃為長史，侍中王曠與司馬越書曰：「裴郃在此，雖不治事，然識量弘淹，此下人士大敬附之. 」次廓，中壘將軍. 楷子瓚，中書郎. 次憲，豫州刺史. 綽子遐，太傅主簿. 瓚、遐並有盛名，早卒. 晉諸公贊稱憲有清識. 魏略列傳以徐福、嚴幹、李義、張既、游楚、梁習、趙儼、裴潛、韓宣、黃朗十人共卷，其既、習、儼、潛四人自有傳，徐福事在諸葛亮傳，游楚事在張既傳. 餘韓等四人載之於後. 嚴幹字公仲，李義字孝懿，皆馮翊東縣人也. 馮翊東縣舊無冠族，故二人並單家，其器性皆重厚. 當中平末，同年二十餘，幹好擊劍，義好辦護喪事. 馮翊甲族桓、田、吉、郭及故侍中鄭文信等，頗以其各有器實，共紀識之. 會三輔亂，人多流宕，而幹、義不去，與諸知故相浮沈，采樵自活. 逮建安初，關中始開. 詔分馮翊西數縣為左內史郡，治高陵；以東數縣為本郡，治臨晉. 義於縣分當西屬，義謂幹曰：「西縣兒曹，不可與爭坐席，今當共作方床耳. 」遂相附結，皆仕東郡為右職. 司隸辟幹，不至. 歲終，郡舉幹孝廉，義上計掾. 義留京師，為平陵令，遷冗從僕射，遂曆顯職. 逮魏封十郡，請義以為軍祭酒，又為魏尚書左僕射. 及文帝即位，拜諫議大夫、執金吾衛尉，卒官. 義子豐，字宣國，見夏侯玄傳. 幹以孝廉拜蒲阪令，病，去官. 複舉至孝，為公車司馬令. 為州所請，詔拜議郎，還參州事. 會以建策捕高幹，又追錄前討郭援功，封武鄉侯，遷弘農太守. 及馬超反，幹郡近超，民人分散. 超破，為漢陽太守. 遷益州刺史，以道不通，黃初中，轉為五官中郎將. 明帝時，遷永安太僕，數歲卒. 始李義以直道推誠於人，故于時陳群等與之齊好. 雖無他材力，而終仕進不頓躓. 幹從破亂之後，更折節學問，特善春秋公羊. 司隸鍾繇不好公羊而好左氏，謂左氏為太官，而謂公羊為賣餅家，故數與幹共辯析長短. 繇為人機捷，善持論，而幹訥口，臨時屈無以應. 繇謂幹曰：「公羊高竟為左丘明服矣. 」幹曰：「直故吏為明使君服耳，公羊未肯也. 」韓宣字景然，勃海人也. 為人短小. 建安中，丞相召署軍謀掾，冗散在鄴. 嘗於鄴出入宮，於東掖門內與臨菑侯植相遇. 時天新雨，地有泥潦. 宣欲避之，閡潦不得去. 乃以扇自障，住於道邊. 植嫌宣既不去，又不為禮，乃駐車，使其常從問宣何官？宣雲：「丞相軍謀掾也. 」植又問曰：「應得 唐突列侯否？」宣曰：「春秋之義，王人雖微，列于諸侯之上，未聞宰士而為下士諸侯禮也. 」植又曰：「即如所言，為人父吏，見其子應有禮否？」宣又曰：「於禮，臣、子一例也，而宣年又長. 」植知其枝柱難窮，乃釋去，具為太子言，以為辯. 黃初中，為尚書郎，嘗以職事當受罰於殿前，已縛，束杖未行. 文帝輦過，問：「此為誰？」左右對曰：「尚書郎勃海韓宣也. 」帝追念前臨菑侯所說，乃寤曰：「是子建所道韓宣邪！」特原之，遂解其縛. 時天大寒，宣前以當受杖，豫脫袴，纏褌面縛；及其原，褌腰不下，乃趨而去. 帝目而送之，笑曰：「此家有瞻諦之士也. 」後出為清河、東郡太守. 明帝時，為尚書大鴻臚，數歲卒. 宣前後當官，在能否之間，然善以己恕人. 始南陽韓暨以宿德在宣前為大鴻臚，暨為人賢，及宣在後亦稱職，故鴻臚中為之語曰：「大鴻臚，小鴻臚，前後治行曷相如. 」案本志，宣名都不見，惟魏略有此傳，而世語列於名臣之流. 黃朗字文達，沛郡人也. 為人弘通有性實. 父為本縣卒，朗感其如此，抗志遊學，由是為方國及其郡士大夫所禮異. 特與東平右姓王惠陽為碩交，惠陽親拜朗母於床下. 朗始仕黃初中，為長吏，遷長安令，會喪母不赴，複為魏令，遷襄城典農中郎將、涿郡太守. 以明帝時疾病卒. 始朗為君長，自以父故，常忌不呼鈴下伍伯，而呼其姓字，至於忿怒，亦終不言. 朗既仕至二千石，而惠陽亦曆長安令、酒泉太守. 故時人謂惠陽外似粗疏而內堅密，能不顧朗之本末，事朗母如己母，為通度也. 魚豢曰：世稱君子之德其猶龍乎，蓋以其善變也. 昔長安巿儈有劉仲始者，一為巿吏所辱，乃感激，蹋其尺折之，遂行學問，經門行脩，流名海內. 後以有道徵，不肯就，眾人歸其高. 餘以為前世偶有此耳，而今徐、嚴複參之，若皆非似龍之志也，其何能至於此哉？李推至道，張工度主，韓見識異，黃能拔萃，各著根於石上，而垂陰乎千里，亦未為易也. 游翁慷慨，展布腹心，全軀保郡，見延帝王，又放陸生，優遊宴戲，亦一實也. 梁、趙及裴，雖張、楊不足，至於檢己，老而益明，亦難能也.

評曰：和洽清和幹理，常林素業純固，楊俊人倫行義，杜襲溫粹識統，趙儼剛毅有度，裴潛平恆貞幹，皆一世之美士也. 至林能不系心於三司，以大夫告老，美矣哉！